Document ID: /roh_data/filtered/swiss_laws_in_ROHinterleaved.jsonl.gz/17866

This text was translated from EN into Rumantsch Grischun.

The author has the exclusive right to decide whether, when and how his work is used. The author has the right, in particular:a. to produce copies of the work, such as printed matter, phonograms, audio-visual fixations or data carriers;b. to offer, transfer or otherwise distribute copies of the work;c. to recite, perform or present a work, or make it perceptible somewhere else or make it available directly or through any kind of medium in such a way that persons may access it from a place and at a time individually chosen by them;d. to broadcast the work by radio, television or similar means, including by wire;e. to retransmit works by means of technical equipment, the provider of which is not the original broadcasting organisation, in particular including by wire;f. to make works made available, broadcast and retransmitted perceptible. The author of a computer program also has the exclusive rental right. Amended by Art. 2 of the FD of 5 Oct. 2007, in force since 1 July 2008  (AS 2008 2497; BBl 2006 3389). Amended by Art. 2 of the FD of 5 Oct. 2007, in force since 1 July 2008  (AS 2008 2497; BBl 2006 3389).

L’autur ha il dretg exclusiv da decider sche, cura e co che l’ovra vegn utilisada. L’autur ha en spezial il dretg:a. da producir exemplars da l’ovra sco stampats, portatuns, videos u purtaders da datas;b. d’offrir, da vender u da derasar autramain exemplars da l’ovra;c. da recitar, d’inscenar u da preschentar directamain u cun meds d’ina moda u l’autra l’ovra, da la laschar percepir en in auter lieu u da la render accessibla uschia, che persunas han access ad ella en lieus ed ad uras da lur tscherna;d. d’emetter l’ovra via radio, via televisiun u via indrizs sumegliants, er via conducts;e. da retransmetter ovras gia emessas cun agid d’indrizs tecnics, dals quals il purtader n’è betg l’interpresa d’emissiun oriunda, particularmain er via conducts;f. da laschar percepir ovras ch’èn vegnidas rendidas accessiblas, emessas e retransmessas. L’autur d’in program da computer ha ultra da quai il dretg exclusiv d’affittar quel. Versiun tenor l’art. 2 dal COF dals 5 d’oct. 2007, en vigur dapi il 1. da fan. 2008 (AS 2008 2497; BBl 2006 3389). Versiun tenor l’art. 2 dal COF dals 5 d’oct. 2007, en vigur dapi il 1. da fan. 2008 (AS 2008 2497; BBl 2006 3389).